Imre József és Geoffrey Hubert Wooler sebészprofesszorok Csíkos Mihály tanyáján
subject: Geoffrey Hubert Wooler, Kaiser Gabriella, Imre József, Kálovics Mária
description: Geoffrey Hubert Wooler (1911-2010) konzultáns kardiotorakális (szív-mellkasi) sebész volt a Leeds General Infirmary-ben, a nyílt szívműtétek úttörője. Imre József - Petri professzor nemzetközi kapcsolatai révén - egy évet Leedsben, fél évet Bristolban tölthetett a hatvanas években. Leedsben egy szívsebészetet is magában foglaló mellkassebészeti osztályon dolgozott. Nagy hatással volt rá Wooler professzor személyisége és szakmai tudása. Első, nemzetközileg jelentős publikációját is vele írta a tractiós hiatus herniákról. Leedsi sikeres tanulmányútja után kötelezte el magát a nyelőcsősebészettel és kezdte el itthon a nyelőcsőműtéteket. Wooler professzort többször is meghívták Szegedre. Dr. Imre József (1930-1980) a Szegedi Orvostudományi Egyetem I. sz. Sebészeti Klinikájának professzora volt. Az egyik hazai vezető gasztrointesztinális sebész, aki a magyar nyelőcső- és gyomorsebészetet világszínvonalra emelte. 50 évesen, karrierje teljében érte a halál. A fénykép szerepelt az SZTE Klebelsberg Könyvtár Egyetemi Gyűjteménye, a Petri Tanítványok Baráti Köre és az Imre család együttműködésével készült, 2015. november 19-én megnyílt Imre József-emlékkiállításon.
date: 1980
format: fekete-fehér